Държавен вестник, бр. 57, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  57
разитологията с тригодишен професионален 
опит след придобиването на научната степен.
(5) Заместник-директор по административ­
ните въпроси може да бъде лице с образова­
телно-квалификационна степен „магистър“ и 
пет години административен опит.
(6) Директорът делегира със заповед право­
мощията на заместник-директорите и определя 
техните функции.
Чл. 7. Директорът:
1. организира, ръководи и контролира ця­
лостната дейност на центъра и го представлява 
пред всички държавни органи, учреждения, 
организации, физически и юридически лица 
в страната и в чужбина;
2. в изпълнение на своите задължения 
издава заповеди и инструкции;
3. определя вътрешната структура на цен­
търа на базата на утвърдената численост на 
персонала и този правилник;
4. разпорежда се със средствата, предоста­
вени му от бюджета като второстепенен разпо­
редител, както и със средствата от собствена 
научна, научно-приложна, учебна, диагностич­
на и експертна дейност, носи отговорност за 
тяхното управление и за законосъобразното 
им разходване;
5. утвърждава правилника за вътрешния 
ред; инструкцията за документооборота, де­
ловодната и архивната дейност; системата за 
финансово управление и контрол; инструкция­
та за работа при здравословни и безопасни 
условия на труд, длъжностните характеристики 
на служителите и други вътрешни актове;
6. сключва договори в областите на дейност 
и управление на центъра;
7. създава със заповед обособени екипи 
на функционален принцип за изпълнение на 
конкретни дейности;
8. издава удостоверения за завършено обу­
чение в случаите, предвидени в нормативен 
акт;
9. осъществява и други дейности по упра­
вление на центъра; 
10. изпълнява други задачи, възложени му 
от министъра на здравеопазването.
Чл. 8. Директорът на центъра е работодател 
на всички работещи в него.
Раздел III
Атестиране
Чл. 9. Директорът на центъра се атестира 
на всеки три години.
Чл. 10. Основните цели на атестирането са:
1. установяване равнището на професионал­
ната квалификация и управленските умения 
на директора;
2. оценяване изпълнението на функциите, 
регламентирани в нормативните актове и 
длъжностната характеристика;
3. подобряване дейността на центъра.
Чл. 11. Атестирането се извършва в срок 
до 3 месеца след изтичането на срока от 
предходното атестиране.
Чл. 12. (1) Атестирането по чл. 10 се про­
вежда от комисия, назначена от министъра 
на здравеопазването.
(2) Председателят на комисията по ал. 1 
уведомява директора на центъра за деня на 
атестацията не по-късно от 5 работни дни 
преди нейното провеждане.
Чл. 13. Комисията е длъжна да извърши 
оценяването безпристрастно, честно и компе­
тентно въз основа на обективно установими 
факти и обстоятелства.
Чл. 14. Атестирането се извършва въз 
основа на следните показатели:
1. професионална квалификация и управ­
ленски умения, които включват оценяване на: 
професионалното развитие, оперативност, пла­
ниране, координиране и контрол на дейността; 
познаване и ползване на нормативните актове 
и практическото им прилагане; организация 
и ефективност на документооборота;
2. организация на дейността на центъра, 
която включва оценяване на: състоянието на 
човешките ресурси, предприети действия по 
повишаване квалификацията на служители­
те, организационни умения, инициативност, 
умения за поставяне на цели и анализиране 
на резултати; състояние на информационната 
инфраструктура; умения по ефективно текущо 
поддържане и стопанисване на имуществото, 
борба с корупцията, умения за работа в екип;
3. обем, качество и ефективност на дей­
ността на центъра, които включват оценя­
ване на: дейността по секции, лабораторни 
звена и отдели, както и ефективността на 
взаимодействието с контролни органи, други 
държавни и общински органи и неправител­
ствени организации, финансовата политика, 
своевременност, точност и изчерпателност на 
анализите и отчетите, представяни в Минис­
терството на здравеопазването; получените 
сигнали и жалби, свързани с дейността на 
центъра; медийната политика. 
Чл. 15. Въз основа на комплексен анализ 
на дейността по показателите, посочени в 
чл. 14, атестацията може да бъде:
1. отрицателна;
2. неудовлетворителна;
3. добра;
4. много добра.
Чл. 16. Оценките по отделните показатели 
и крайната оценка се вписват в атестационна 
карта, която се подписва от членовете на 
комисията и оценявания директор.
Чл. 17. Директорът, който не е съгласен 
с определената оценка, има право да подаде 
писмено възражение, в което посочва моти­
вите за своето несъгласие.
Чл. 18. Възражението по чл. 17 се подава 
до министъра на здравеопазването в тридне­
вен срок от датата, на която директорът на 
центъра е подписал атестационна карта.
Чл. 19. (1) Министърът на здравеопазване­
то е длъжен да се произнесе по направеното